·piešķirtie ieņēmumi, kas no 2017. budžeta gada jāpārnes uz 2018. budžeta gadu un kas aplēsti 610 milj. EUR apmērā.

·piešķirtie ieņēmumi, ko plānots gūt 2018. budžeta gadā un kas aplēsti 865,9 milj. EUR apmērā (733,9 milj. EUR no atbilstības noskaidrošanas rezultātā veiktajām korekcijām un 132 milj. EUR no pārkāpumiem),

2018. gada budžeta sagatavošanas laikā Komisija pieejamo piešķirto ieņēmumu kopsummu aplēsa 1475,9 milj. EUR apmērā, un to veido:

Priekšlikumā par ELGF 2018. gada budžeta apropriācijām Komisija ņēma vērā paredzamos kopējos piešķirtos ieņēmumus un 2018. gada budžetam pieprasīja apropriācijas tādā apmērā, kas aprēķināts, no aplēstajām vajadzībām atņemot aplēstos piešķirtos ieņēmumus. Budžeta lēmējinstitūcija ELGF budžetu pieņēma, ņemot vērā gaidāmos piešķirtos ieņēmumus.

·un pārnestais piešķirto ieņēmumu atlikums, kas pieejams no iepriekšējā budžeta gada.

Šie noteikumi paredz, ka piešķirtos ieņēmumus var izmantot, lai finansētu jebkādus ELGF izdevumus. Ja daļa no šiem ieņēmumiem budžeta gada laikā netiek izmantota, tā tiek automātiski pārnesta uz nākamo budžeta gadu .

Pamatojoties uz Regulas (ES) Nr. 1306/2013 43. panta noteikumiem, ieņēmumus, kas gūti no grāmatojumu noskaidrošanas un atbilstības noskaidrošanas lēmumos noteiktajām finanšu korekcijām un no pārkāpumiem, uzskata par ELGF izdevumu finansēšanai piešķirtajiem ieņēmumiem.

No 2017./2018. mācību gada līdz šim atsevišķās programmas skolu apgādei ar augļiem un skolu apgādei ar pienu ir apvienotas. 05 02 18. budžeta panta izdevumu profils ticis izstrādāts, pamatojoties uz līdz šim atsevišķo skolu apgādes programmu budžeta izpildes modeli. Šā budžeta panta kopējie izdevumi gada beigās izrādījušies par 32,2 milj. EUR mazāki par budžetā plānotajiem.

Iepriekšējos gados šajā budžeta pantā bija iekļauti izdevumi par biškopību un pasākumiem cūkgaļas nozarē. 2018. gadā no šā panta tiek finansēts atbalsts biškopībai un tirgus atbalsta ārkārtas pasākumiem, kas saistīti ar dzīvnieku slimībām. Tāpēc šā gada izpildes modelis atšķiras no aprēķinātā profila, kas pamatojas uz iepriekšējo gadu modeļiem. Šā budžeta panta kopējie izdevumi ir par 31,1 milj. EUR mazāki, nekā sākotnēji paredzēts budžetā, galvenokārt tāpēc, ka dalībvalstu deklarētie galīgie izdevumi ārkārtas atbalsta pasākumiem bijuši mazāki par budžetā plānotajām summām.

Šķietamajā izpildes pārsniegumā 333,3 milj. EUR apmērā nav ņemti vērā šim budžeta pantam piešķirtie ieņēmumi. Ja šie ieņēmumi tiek iekļauti, parādās neizpilde –66,7 milj. EUR apmērā (sk. (*) zemsvītras piezīmi pielikumā). Tā izskaidrojama galvenokārt ar to, ka maksājumi ražotāju organizāciju darbības programmām dažās dalībvalstīs bijuši mazāki.

Šis ziņojums iepazīstina ar ELGF 2018. gada budžeta provizorisko izpildi, par kuru sīkākas ziņas sniegtas pielikumā. Kopējie izdevumi 43 926,6 milj. EUR apmērā galvenokārt ietver dalīti pārvaldītos ELGF izdevumus, ko dalībvalstis deklarējušas no 2017. gada 16. oktobra līdz 2018. gada 15. oktobrim, un budžeta gada laikā noteiktos ikmēneša atlīdzinājumu samazinājumus. Tie ietver arī tieši pārvaldītos izdevumus, ko vēl paredzēts apmaksāt līdz 2018. gada 31. decembrim un kas aplēsti aptuveni 15,6 milj. EUR apmērā.

3.2.1.Atsaistītie tiešie maksājumi

Deklarētie izdevumi budžetā paredzētās apropriācijas pārsniedz par 995,7 milj. EUR. Ja tiek ņemti vērā šim budžeta pantam piešķirtie ieņēmumi (1075,9 milj. EUR), izpilde ir teju vienāda ar budžetā plānoto (–80,2 milj. EUR); sk. zemsvītras piezīmi (*) pielikumā.

3.2.2.Citi tiešie maksājumi

Galīgie izdevumi par “Citiem tiešajiem maksājumiem” ir tuvi profilam (–150,0 milj. EUR). Konkrēti, mazo lauksaimnieku atbalsta shēmas gadījumā maksājumi bijuši mazāki, nekā gaidīts. No otras puses, brīvprātīgā saistītā atbalsta shēmas izdevumi bijuši lielāki, nekā paredzēts.

3.3.Lauksaimniecības izdevumu revīzija

05 07. budžeta nodaļas līdzekļu nepietiekamais izlietojums ir –44,9 milj. EUR, un tas radies galvenokārt tāpēc, ka 05 07 02. budžeta pozīcijā (strīdu izšķiršana) Eiropas Savienības Tiesas lietas C585/15 Tirlemontoise sakarā ir gaidāma lielas summas deklarēšana 2019. gadā, nevis 2018. gadā.

4.ELGF piešķirto ieņēmumu izpilde

Pielikumā redzams, ka 2018. gadā pieejamo piešķirto ieņēmumu kopsumma ir 1598,2 milj. EUR.

Salīdzinājumā ar aplēstajām summām ieņēmumi no grāmatojumu noskaidrošanas ir par 125,5 milj. EUR lielāki, bet galīgā summa, kas iekasēta par pārkāpumiem, ir teju vienāda ar gaidīto (–0,4 milj. EUR). Ir iegrāmatoti arī daži atlikušie ieņēmumi no papildu nodevas, ko iekasē no piena ražotājiem (3,9 milj. EUR).

Neizmantoto ieņēmumu atlikums tiks pārnests uz 2019. finanšu gadu, un tas palīdzēs finansēt ELGF izdevumus attiecīgajā gadā.

5.Secinājumi

ELGF 2018. gada budžeta provizoriskie izdevumi, ieskaitot aplēstos izdevumus par tieši pārvaldītām darbībām, kādi Komisijai radušies līdz 2018. gada 31. decembrim, nobalsotās budžeta apropriācijas pārsniedz par 1152 milj. EUR. Šis izpildes pārsniegums tika segts ar pieejamajiem piešķirtajiem ieņēmumiem 1598 milj. EUR apmērā.

Krīzes rezerve 2018. gadā nav izmantota (459,5 milj. EUR). Tātad 2018. gadā faktiski piemērotās finanšu disciplīnas summa būs pieejama apropriāciju pārnešanai uz 2019. gadu un tiks izmantota, lai atlīdzinātu tiešos maksājumus saņēmējiem.

Vairākas gada beigu korekcijas un apropriāciju pārvietojumi, kas vēl jāveic, nedaudz ietekmēs piešķirto ieņēmumu galīgo atlikumu, kas pārnesams uz 2019. gada budžetu. 2019. gada budžeta samierināšanas procedūras kontekstā šis galīgais atlikums, kas jāpārnes uz 2019. gadu, ticis aplēsts 444 milj. EUR apmērā.